Republika Italija (1802–1805)
<s>Napoleonska Republika Italija (talijanski: Repubblica Italiana) bila je kratkotrajna Republika, koja je egzistirala od 1802. do 1805.</s>

<s>Historija</s>

<s>Napoleonova Talijanska Republika bila je nasljednica Cisalpinske Republike, koja je morala promijenila svoj Ustav kako bi omogućila Francuskom prvom konzulu Napoleonu da postane njen predsjednik.</s>

<s>Napoleonov pouzdani savjetnik za talijanska pitanja u Parizu bio je milanski aristokrat Francesco Melzi d’Eril.</s><s>On ga je savjetovao da novu Republiku ne proglase Francuzi, već Talijani na konstituanti u francuskom Lyonu u januaru 1802.</s><s>Napoleon je izabran za predsjednika nove Talijanske Republike, iako ne bez protivljenja.</s>

<s>Dok je po Ustavu Republika imala nešto suvereniteta, u praksi je to imao samo Napoleon, koji je kontrolirao sve.</s>

<s>Suverenitet Republike se svodio na tri izborna kolegija smještena u Milanu, Bologni i Brescii, u kojima se birala komisija zvana Cenzura, sa sjedištem u Cremoni od 21 člana.</s><s>Ona je nominalno trebala kontrolirati vlast, dok je stvarni šef države bio je predsjednik Republike Napoleon Bonaparte, izabran na mandat od 10 godina.</s><s>On je u svojim rukama imao svu izvršnu vlast, od tog da sam bira potpredsjednika, državnog sekretara, ministre, ambasadore, načelnike vojske, administratore javnih službi, sve do ovlaštenja da priprema budžet i samostalno provodi zakonadavne i diplomatske
inicijative.</s>

<s>Potpredsjednik Francesco Melzi d’Eril je vršio dužnost predsjednika za vrijeme njegove Napoleonove odsutnosti.</s>

<s>Zakonodavna vlast bila je u rukama komisije od najmanje 10 članova koje je birao predsjednik na tri godine.</s><s>Vlada se sastojala od sedam ministarstava.</s><s>Za razliku od tog Republički parlament bio je zakonodavno tijelo sa vrlo ograničenim ovlaštenjima, jer je sazivan po nalogu predsjednika, koji je imao pravo da odobri ili odbaci svaki prijedlog zakona.</s>

<s>Za svoje kratke egzistencije vlada Republike radila je na formiranju talijanske vojske, i donekle je uspjela razviti patriotizam u vojničkim redovima.</s>

<s>Izvori</s>

<s>Vanjske veze 
 Italy under Napoleon</s>

<s>Historija Italije
Napoleonski ratovi
Bivše države u Evropi</s>

